నితిన్

నితిన్ (జ: 1983 మార్చి 30) తెలుగు సినిమా నటుడు. ఇతని తండ్రి సుధాకర్ రెడ్డి నైజాం ప్రాంతంలో సినీ పంపిణీదారు. అప్పటి తెలంగాణ రాష్ట్రంలోని నిజామాబాద్కి చెందిన నితిన్ తెలంగాణ ప్రాంతం నుంచి చలనచిత్రసీమలోకి అడుగుపెట్టిన అతికొద్ది నటుల్లో ఒకరిగా తరచూ వ్యవహరించబడుతుంటాడు. తేజ దర్శకత్వంలో విడుదలైన జయం సినిమాతో తెరంగేట్రం చేసి దిల్, సై, ఇష్క్, గుండెజారి గల్లంతయ్యిందే వంటి విజయవంతమైన చిత్రాల్లో నటించాడు.

 సినిమా కెరీర్ 
నితిన్ తండ్రి సుధాకర్ రెడ్డి సినీ పంపిణీదారుడు కావడంతో ఇంట్లో ఎప్పుడూ సినిమా వాతావరణం మధ్యనే పెరిగాడు. నచ్చిన సినిమాను కనీసం రెండు సార్లైనా చూసేవాడు. చిన్నప్పుడు చిరంజీవి, పవన్ కళ్యాణ్ లను అతని అభిమాన నటులు. ఎ. కరుణాకరన్ దర్శకత్వంలో పవన్ కల్యాణ్ కథానాయకుడుగా వచ్చిన తొలిప్రేమ సినిమా చూసి తనకు కూడా నటించాలనే కోరిక కలిగింది. కరుణాకరన్ కూడా తన తండ్రికి మంచి స్నేహితుడు కావడంతో తరచూ వాళ్ళ ఇంటికి వస్తూ పోతూ ఉండేవాడు.

ఒక రోజు తన స్నేహితులతో కలిసి నువ్వు నేను సినిమా చూడటానికి వెళ్ళాడు. అక్కడ ఆ సినిమా దర్శకుడు తేజ అతన్ని చూసి జయం సినిమాలో హీరోగా అవకాశమిచ్చాడు. నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు.ఎన్టీఆర్, రామ్, నితిన్, ఇలియానా... అందరూ మా శిష్యులే!, ఈనాడు ఆదివారం సంచిక, 4 జనవరి 2015, పుట. 20-21 2002లో విడుదలైన జయం సినిమా మంచి విజయం సాధించింది. తర్వాత వి. వి. వినాయక్ దర్శకత్వంలో వచ్చిన దిల్, ఎస్. ఎస్. రాజమౌళి దర్శకత్వంలో వచ్చిన సై సినిమాతో మంచి పేరు సంపాదించుకున్నాడు. 2005 నుంచి 2011 దాకా వైఫల్యాలు ఎదుర్కొన్నాడు. 2012 లో వచ్చిన ఇష్క్ సినిమాతో మళ్ళీ విజయాల బాటపట్టాడు.

నటించిన చిత్రాలు
 సంవత్సరం సినిమా పాత్ర ఇతర విశేషాలు 2002  జయం  వెంకట్  దక్షిణ భారత ఫిలింఫేర్ అవార్డ్ - ఉత్తమ నూతన తెలుగు నటుడు 2003  దిల్  శీను   2003  సంబరం  రవి   2004  శ్రీ ఆంజనేయం  అంజి   2004  సై  పృథ్వి   2005  అల్లరి బుల్లోడు  రాజు, మున్నా  ద్విపాత్రాభినయం 2005  ధైర్యం  శీను  2006  రామ్  రామ్   2007  టక్కరి  తిరుపతి  2008  ఆటాడిస్తా  జగన్   2008  విక్టరీ  విజయ్   2008  హీరో  రాధాకృష్ణ   2009  ద్రోణ  ద్రోణ   2009  అగ్యాత్  సుజల్  హిందీ సినిమా 2009  రెచ్చిపో  శివ   2010  సీతారాముల కళ్యాణం లంకలో  చంద్ర   2011  మారో  సత్యనారాయణ మూర్తి   2012  ఇష్క్  రాహుల్   2013  గుండె జారి గల్లంతయ్యిందే  కార్తిక్  2013  కొరియర్ బాయ్ కళ్యాణ్  కళ్యాణ్   2014  హార్ట్ అటాక్ వరుణ్   2014  చిన్నదాన నీ కోసం  నితిన్  2016  "అ ఆ" ఆనంద్ 2017  "లై" సత్యం 2018   "శ్రీనివాస కళ్యాణం " వాసు 2020   "భీష్మ" భీష్మ2021చెక్ఆదిత్య రంగ్ దే అర్జున్ మాస్ట్రోఅరుణ్ 2022మాచ‌ర్ల నియోజ‌క‌వ‌ర్గంసిద్ధార్థ్ రెడ్డి ఐఏఎస్2023ఎక్సట్రా-ఆర్డినరీ మాన్అభినయ్నిర్మాణంలో ఉంది తమ్ముడు అర్జున్ 

 మూలాలు 

వర్గం:తెలుగు సినిమా నటులు
వర్గం:1983 జననాలు
వర్గం:జీవిస్తున్న ప్రజలు
వర్గం:నిజామాబాదు జిల్లా సినిమా నటులు
వర్గం:సినీ వారసత్వం గల తెలుగు సినిమా వ్యక్తులు